आर्सनलमाथि सिटी हाबी
प्रशिक्षक पेप ग्वार्डिओलाले सम्हालेको म्यानचेस्टर सिटी नाथन एकेको गोलमा आर्सनललाई १–० ले हराएर शुक्रबार एफए कपको पाँचौं चरणमा प्रवेश गरेको छ । आर्सनलका प्रशिक्षक मिकेल आर्टेटाले यस हारबाट टिमले पाठ सिक्नुपर्ने बताएका छन् ।
म्यानचेस्टर — प्रशिक्षक पेप ग्वार्डिओलाले सम्हालेको म्यानचेस्टर सिटी नाथन एकेको गोलमा आर्सनललाई १–० ले हराएर शुक्रबार एफए कपको पाँचौं चरणमा प्रवेश गरेको छ । आर्सनलका प्रशिक्षक मिकेल आर्टेटाले यस हारबाट टिमले पाठ सिक्नुपर्ने बताएका छन् ।उपाधि होडमा रहेका यी दुई टिम प्रिमियर लिगमा तीन महिनाभित्र आपसमा दुईपल्ट भिड्दै छन् । प्रिमियर लिगमा आर्सनलले डिफेन्डिङ च्याम्पियनयन सिटीमाथ पाँच अंकको अग्रता लिएको छ । प्रशिक्षक आर्टेटाले आर्सनलले पाएको अवसरमा सिटीलाई समस्यामा पार्नेमा विश्वस्त रहेको बताएका छन् । उनी आर्सनललाई १९ वर्षयता लिगमा पहिलो उपाधि दिलाउन चाहन्छन् । त्यसैले पनि उनले टिममा मार्टिन ओडेगार्ड, ग्याब्रियल मार्टिनेलीसहित ६ खेलाडी परिवर्तन गरेका थिए । तैपनि पाहुना टिमले केही अवसर बनाएको थियो ।ताकेहिरो तोमियासु र लियान्द्रो ट्रोसार्डको प्रहारमा सिटीका गोलकिपर स्टेफन ओर्टेगाले उत्कृष्ट बचाउ गरे । ‘वास्तवमै निरास छौं, मेरो विचारमा खेलमा योभन्दा राम्रो गर्नुपर्ने थियो,’ आर्टेटाले भने, ‘खेलमा हामी ठूला अवसरमा थियौं तर त्यसलाई उपयोग गर्न सकेनौं । ठूला खेलमा मिलेको ठूला क्षणमा फरक पार्न सक्नुपर्छ । त्यस्तै तरिकाले यो खेल जित्न सकिन्थ्यो ।’ग्वार्डिओलाले उल्भसविरुद्ध ३–० ले जितेको टिममा एक खेलाडीमात्रै परिवर्तन गरेका थिए । जुलियन अल्भारेजले लामो दूरीबाट प्रहार गरेको बल सटिक भएन र त्यही रिबाउन्डमा ज्याक ग्रेलिसले दिएको बललाई एकेले ६४ औं मिनेटमा निर्णायक गोलमा परिणत गरेका थिए ।